চতুর্থ ব্যারন লিটলটন জর্জ লিটলটন ও অষ্টম ব্যারোনেট স্যার স্টিফেন গ্লিনের কন্যা, প্রথম পত্নী মেরি’র দ্বাদশ ও কনিষ্ঠ পুত্র ছিলেন আলফ্রেড লিটলটন। এটনে অধ্যয়ন করেন। সেখানে পপের সভাপতির দায়িত্ব পালন করেন ও পরবর্তীতে কেমব্রিজের ট্রিনিটি কলেজে অধ্যয়ন করেন। কেমব্রিজে থাকাকালে বিশ্ববিদ্যালয় পিট ক্লাবের সদস্য ছিলেন। বিশ্ববিদ্যালয়ের খেলায় কেমব্রিজের সদস্যরূপে অক্সফোর্ডের বিপক্ষে রিয়্যাল টেনিসে অংশ নেন।

ফুটবল ও ক্রিকেট - উভয় খেলাতেই সমান দক্ষতা প্রদর্শন করেছেন। বিশ্ববিদ্যালয়ে থাকাকালে বিশ্ববিদ্যালয়ের পক্ষে পাঁচটি খেলায় অংশ নিয়েছেন। ১৮৭৬ থেকে ১৮৭৯ সাল পর্যন্ত ক্রিকেট, ১৮৭৬ থেকে ১৮৭৮ সাল পর্যন্ত ফুটবল, ১৮৭৬ সালে অ্যাথলেটিক্সে হ্যামার থ্রো, ১৮৭৭ থেকে ১৮৭৯ সাল পর্যন্ত র‍্যাকেট ও ১৮৭৭ থেকে ১৮৭৯ সাল পর্যন্ত রিয়্যাল টেনিসে অংশ নেন। ফলে, সন্দেহাতীতভাবে তিনি তার সময়কালে সেরা সর্বক্রীড়াবিদের সম্মাননা লাভ করেছেন। ঐ সময়ে তার একমাত্র প্রতিদ্বন্দ্বী ছিলেন অক্সফোর্ডের কুথবার্ট অটাওয়ে। এছাড়াও, প্রথম খেলোয়াড় হিসেবে ইংল্যান্ডের পক্ষে ক্রিকেট ও ফুটবলে অংশ নিয়েছিলেন।

ব্যক্তিগত জীবন
শৈশবকাল
ফুটবলে অংশগ্রহণ
প্রথম-শ্রেণীর ক্রিকেট